אלי עמיר

פואד אלי עמיר (נולד ב-26 בספטמבר 1937) הוא סופר ופעיל חברתי ישראלי. אלי עמיר נולד בבגדאד, עיראק, בשם פואד אליאס נאסח חלסצ'י. משפחתו ניצלה מהפרהוד כשהיה בן ארבע, ועלתה לישראל לפני שמלאו לו 13 שנים. נקלט עם משפחתו בבית עולים, מעברה ומשם הצטרף לחברת נוער של עליית הנוער ויצא לקיבוץ משמר העמק. בראיון שנתן בפסטיבל מספרי הסיפורים וכן בספרו "תרנגול כפרות" העיד כי במהלך שהותו בקיבוץ זכה ליחס מזלזל ולגזענות מצד תושבים ואזרחים ששהו בקיבוצים. בשנת 1954 עבר לבדו לירושלים והחל ללמוד בבית ספר ערב לנערים עובדים ולעבוד כנער שליח במשרד ראש הממשלה. אחרי שסיים את לימודיו התגייס לצה"ל. לדבריו, שנותיו במשמר העמק היו חשובות ומכריעות, רצופות קונפליקטים עם דמות הצבר ועם עצמו. עם זאת, היו אלה שנים מבורכות של היחשפות לתרבות הארץ והמערב. בתקופה זו נחשף לאבות המייסדים שראה בהם דמויות מופת. הוא טען שהכאב הגדול מכל עבורו הוא פסילת תרבותו של האחר. הכפייה התרבותית הייתה שגויה ומקוממת, לדעתו לא ניתן לתלוש את האדם משורשיו התרבותיים. הוא דוגל בתרבות המערבית אך השינוי חייב להיות איטי, מאוזן ובקצב המתאים לכל קבוצה ושבט והוא חייב לבוא כתוספת ולא במקום. בספריו ביטא בין היתר את ייסורי העלייה והקליטה, משבר התרבויות, מזרח ומערב, הזר והשונה, חלש מול חזק, ותיק ועולה שצריך לעצב את עצמו בחברה משתנה. בשנת 2006 הציע הבלוגר אורי קציר יחד עם גורמים נוספים לבחור באלי עמיר לנשיא המדינה. ההצעה זכתה להדים רחבים בתקשורת הישראלית ובעיקר בתקשורת הערבית: השבועון המצרי הנפוץ "רוז אל-יוסוף" שיבח את ההצעה והדגיש כי יצירתו של עמיר מעוגנת בשפה ובתרבות הערבית. עמיר השיא משואה ביום העצמאות ה-69 של מדינת ישראל, שעמד בסימן יובל שנים לאיחוד ירושלים. בספרו החדש 'והימים לא חלפו', כותב עמיר על משפחתו: "אני חושב שבאותה תקופה שלי כנער אופניים התחלתי להתפכח, וביתר שאת כשהשתחררתי מהצבא. איך אפשר שלא: משפחה של תשע נפשות, אבא לא עובד, היה לו פגם בראיה שהלך והחמיר. הפקיד ראה אדם עם כתם בשתי עיניו ואמר זה עיוור והעביר אותנו לכפר לעיוורים בגדרה. אני נשלחתי לירושלים כדי לעבוד וללמוד בערב כדי שהמשפחה כולה תוכל לעבור. חשבתי שאני מביא אותם לירושלים לגאולה. כשסוף סוף הצלחתי זה היה לקטמונים לשיכון מחורבן..." לעמיר שלושה ילדים. עם שחרורו מצה"ל עבד כמנהל הארכיון של משרד ראש הממשלה והחל את לימודיו באוניברסיטה העברית בירושלים בפקולטה למדעי המזרח, בה למד ספרות ערבית ולימודי המזרח התיכון. משנת 1964 ועד סוף שנת 1968 עבד כעוזר ראשי ליועץ לענייני ערבים לראש הממשלה, ומיד אחרי מלחמת ששת הימים ניהל את לשכת היועץ במזרח ירושלים. בסוף 1968 נקרא על ידי לובה אליאב, סגן שר הקליטה, להצטרף לצוות ההקמה של המשרד לקליטת עלייה בראשות השר יגאל אלון. היה עוזרם של לובה אליאב ושל שמעון פרס כשהיה שר הקליטה אחרי יגאל אלון. כיהן בשורה של תפקידים במשרד כולל מנהל מחלקה, מחוז, סמנכ"ל, משנכ"ל ומ"מ מנכ"ל. תוך תקופה זו (1978-1975) כיהן כמנכ"ל הפדרציה הספרדית בארצות הברית ואחר כך כמתאם החזרת יורדים ארצה. בשנת 1984 נבחר לכהן כמנכ"ל עליית הנוער בסוכנות היהודית והמשיך בתפקידו במשך עשרים שנה. טיפל בנוער ישראלי במצוקה ועם זאת דאג לקלוט בין היתר את עולי אתיופיה וחבר המדינות. בתקופתו הפכה עליית הנוער לגדולה ביותר מאז שנוסדה, לראשונה בתולדותיה דרש ממשרד החינוך תגבור לימודי והגשת חניכי עליית הנוער, כיתר התלמידים בארץ, לבחינות בגרות, כולל עולים חדשים מאתיופיה וחבר העמים, הוא דאג לשלב את הורי התלמידים בתהליך החינוכי של בניהם. הטיף לחניכי עליית הנוער להיות סובלניים לשונה ולזר, למיעוטים ולעולים החדשים, לתרום לחברה ולמדינה ולהיות פתוחים לתרבויות של האחרים. היה בין מקימי הקהילה החינוכית התיישבותית ניצנה יחד עם לובה אליאב ואורי גורדון וכיהן כיו"ר הוועד המנהל שלה במשך עשרים שנה עד פרישתו לגמלאות. כיהן כמרצה אורח באוניברסיטאות בישראל ובחו"ל ומרצה בתחומים שונים. כתב לעיתונות בישראל ובעולם, במשך שנים רבות השתתף בתוכנית רדיו שבועית ברשת ב' יחד עם גאולה כהן שנודעה בשם "על ימין ועל שמאל". עמיר פעל שנים רבות למען צמצום הפערים בחברה הישראלית, טיפול בנוער ובמשפחות במצוקה, מתן ביטוי לתרבותם של יהודי ארצות ערב והנהגת לימודי ההיסטוריה שלהם בבתי הספר. היה חבר בוועדות ציבוריות וממשלתיות רבות וביניהן "ועדת ראש הממשלה לילדים ובני נוער במצוקה" בראשות גולדה מאיר. הטיף ללימוד השפה הערבית, הכרת הספרות, התרבות והמוזיקה של ארצות ערב. פעל למען שלום והידברות עם ארצות ערב והשתתף בעשרות כנסים עם פלסטינים ומשלחות מארצות ערב. בין היתר כיהן כנציג ישראל בוועדה המולטילטרלית למען פליטים ערבים במסגרת הסכם אוסלו. אלי עמיר חבר בוועד המנהל של אגודת אכסניות הנוער בישראל משנת 2008. כמו כן, חבר בוועדת חינוך של אנ"א. חבר המועצה הציבורית של הקרן החדשה לישראל. פרשן בקול ישראל בערבית "אחרי מלחמת ששת הימים"[דרושה הבהרה]. בספטמבר 2020 קיבל עמיר תואר "עמית כבוד" לשנת 2020 של מכללת בית ברל. עיריית נהריה קראה רחוב על שמו של אלי עמיר בשכונת יצחק נבון. בריאיון למוסף הספרותי של "הארץ" ב-8 בפברואר 1985 סיפר בין היתר כי החל לכתוב בשנת 1970 וכי אינו קל כתיבה. ספריו היו רבי מכר, תורגמו לשפות רבות כולל ערבית וזכו להצלחה והד נרחב. הוא זכה בפרסים רבים, בין היתר בפרס יגאל אלון למעשה מופת על מעשה מופת חלוצי ופרס ברנר לשנת 2019. הוכתר כיקיר העיר ירושלים וכאזרח כבוד של תל אביב. דוקטור לשם כבוד ממכון ויצמן למדע, אוניברסיטת בן-גוריון בנגב, אוניברסיטת תל אביב ואוניברסיטת בר-אילן. בשנת 2011 יצא לאור בהוצאת עם עובד ספרה של רחלי אברהם-איתן: "מבגדאד לישראל: עיון בטרילוגיה מפריח היונים, תרנגול כפרות ויסמין". השבועון הגרמני ״דר שפיגל״ השווה אותו לנגיב מחפוז המצרי בכתבה על ספרו מפריח היונים, כך כתב גם הנויה צירכר צייטונג השווייצרי וכן עשה אוקטובר המצרי שפרסם עליו כתבה נרחבת וגם הוא כינה אותו מחפוז הישראלי. תרנגול כפרות, ספרית אפקים, הוצאת עם עובד, 1983. (הספר בקטלוג ULI) הספר הומחז והוסרט לטלוויזיה הישראלית. מפריח היונים, ספריה לעם, הוצאת עם עובד, 1992 (הספר בקטלוג ULI). נוסח מקוצר לתלמידים ועולים הופיע בשנת 1999. הספר הוסרט תחת אותו שם בשנת 2013. אהבת שאול, הוצאת עם עובד, 1998.(הספר בקטלוג ULI) ספר על תקופת הקמתה של סיירת מטכ"ל וגיבורו מבוסס על דמות רס"ן יחיאל אמסלם שנפל במלחמת ששת הימים. פגישה עיוורת, הוצאת כתר, 2000. (הספר בקטלוג ULI) יסמין, הוצאת עם עובד, 2005 (הספר בקטלוג ULI). מה שנשאר, הוצאת עם עובד, 2011. (הספר בקטלוג ULI) נער האופניים, הוצאת עם עובד, 2019 (הספר בקטלוג ULI). זוכה פרס ברנר. מחרוזת ענבר, עם עובד, 2023. והימים לא חלפו, עם עובד, 2024. אלי עמיר, מפריח היונים, באנתולוגיה "תמונה קבוצתית" (ספרות ישראלית במאה ה-21), עמ' 219–224, הוצאת כרמל, 2017. (הספר בקטלוג ULI) נורית גוברין, "אלי עמיר: שתי פנים ללב" על הספר: 'מה שנשאר'. בתוך: נורית גוברין: 'קריאת הדורות - ספרות עברית במעגליה', כרך ו', הוצאת גוונים ואוניברסיטת תל אביב, תשע"ה/2015. (הספר בקטלוג ULI) בר-און יקב, ליבו במזרח, במוסף שבת, "מקור ראשון", ז' באדר א' תשע"א, 11 בפברואר 2011. רחלי אברהם-איתן, מבגדאד לישראל: עיון משווה בטרילוגיה של אלי עמיר: יסמין מול מפריח היונים ותרנגול כפרות, עם עובד, 2011. (הספר בקטלוג ULI) נורית גוברין, "הוא יהיה בגדאדי בביתו ובן המערב בצאתו" - על ספרו של אלי עמיר: 'נער האופניים'. 'הארץ. תרבות וספרות', כ"ד באדר א' תשע"ט (1 במרץ 2019) עמ' 1; 4. עם איור של אלי עמיר פרי מכחולו של ערן וולקובסקי. מידע על אלי, עמיר בקטלוג הספרייה הלאומית אלי עמיר, ב"לקסיקון הספרות העברית החדשה" אלי עמיר, ב"לקסיקון הסופרים העברים בהווה"(הקישור אינו פעיל, 27 באוקטובר 2019) אלי עמיר, באתר המכון לתרגום ספרות עברית (באנגלית) הספרים של אלי עמיר, באתר "סימניה" אלי עמיר, במאגר הידע העברי לקולנוע ישראלי ועולמי "אידיבי" שושנה ויג, ספרות ופוליטיקה - ריאיון עם הסופר אלי עמיר, באתר "אימגו" מתי שמואלוף, כל הזמן אתה עוסק באחר: ריאיון עם אלי עמיר, העיתון "אנשים", 6 בפברואר 2007, ע' 20–22 שירי לב-ארי, עכבר העיר אונליין, לקרוא רומנים זה כמו להתקרב לאויב, באתר הארץ, 1 ביולי 2008 הרצל ובלפור חקק, "ספריי הופכים יחד לסיפור יציאת מצרים", חדשות מחלקה ראשונה, 25 במרץ 2009 כרמית ספיר ויץ, מפריח יונה לבנה, באתר nrg‏, 28 במרץ 2010 שירי לב-ארי, התרנגול עדיין קורא: ריאיון עם אלי עמיר, באתר ynet, 16 באפריל 2010 בועז כהן, ‏"היום איש לא פנוי לזולתו", באתר גלובס, 22 בנובמבר 2010 יעקב בר-און, לבו במזרח, מקור ראשון, מוסף "שבת", 16 בפברואר 2011 מירון ח. איזקסון, ‏מפגשים מהסוג היהודי: אלי עמיר, בערוץ "אורות – טלוויזיה יהודית", 29 במרץ 2011 יניב מגל, ‏אלי עמיר: "מקווה שיקשיבו לאובמה ויחוללו מחאה מדינית", באתר גלובס, 29 במרץ 2013 אלי עמיר, במיזם "סופרים קוראים" של המרכז לספריות וספרות בישראל עוזי ברוך, מפריח היונים - ראיון מיוחד עם הסופר אלי עמיר, באתר ערוץ 7, 23 באפריל 2014 ריקי רט, דיוקן, אלי עמיר: אם צריך, אשב גם עם החמאס, באתר nrg‏, 16 במאי 2014 איילת קליין כהן, אלי עמיר: הכיבוש הורס את התדמית שלנו, באתר nrg‏, 25 בספטמבר 2015 כרמית ספיר ויץ, ‏אלי עמיר: "כל מי שסוטה מהתוויות שרה"מ מתווה, הופך אוטומטית לשמאל", באתר מעריב אונליין, 3 בנובמבר 2015 שגיא בן נון‏, אלי עמיר: "כל הסיפור של עלייה לקברי צדיקים הוא עבודת אלילים", באתר וואלה, 4 באוקטובר 2016 כרמית ספיר ויץ, ‏"המדינה הפכה פוליטית מדי": אלי עמיר מדליק משואה ומדבר, באתר מעריב אונליין, 1 במאי 2017 שרי מקובר-בליקוב, הסופר והצללים, באתר "ידיעות אחרונות", 13 בפברואר 2019 יאיר שלג, ‏שיר במונית ביום גשם, בעיתון מקור ראשון, 12 ביוני 2019 אורי דגול, מנכ"ל אגודת אכסניות הנוער מראיין את אלי עמיר על ספרו "נער האופניים". התקיים באספה הכללית השנתית של אנ"א, אפריל 2019 גיל פלוטקין, ‏״אין צל של ספק. אנשים מחפשים אידאה״, באתר דבר העובדים בארץ ישראל, 17 באפריל 2020 הסכת הספרנים | הפודקאסט של הספרייה הלאומית, מבגדד לירושלים: אלי עמיר קרוע בין מזרח ומערב, בבלוג "הספרנים" של הספרייה הלאומית, 2 באפריל 2023 דודו רוטמן, "על פי הארובה", על "מחרוזת ענבר", פנס: מוסף לביקורת ספרות, יולי 2023. אלי עמיר, במיזם "אישים" לתיעוד היצירה הישראלית אלי עמיר, במסד הנתונים הקולנועיים IMDb (באנגלית) אלי עמיר, באתר "אידיבי", מאגר הידע העברי לקולנוע ישראלי ועולמי אלי עמיר, באתר ספר הקולנוע הישראלי אלי עמיר, דף שער בספרייה הלאומית אלי עמיר, בלקסיקון הספרות העברית החדשה מור פלד, אלי עמיר הוא נער האופניים, בבלוג "הספרנים" של הספרייה הלאומית, 13 ביוני 2024 על כתביו דורון קורן, הרבה בדמיון, מעט בחיים, באתר ynet, 6 בדצמבר 2010 עמרי הרצוג, "מה שנשאר" מאת אלי עמיר, גילה את לבו, באתר הארץ, 22 בדצמבר 2010 אריק גלסנר, על "מה שנשאר", של אלי עמיר, הוצאת "עם עובד", פורסם ב"מעריב" בדצמבר 2010 אדמית פרא, עובר כל גבול : דמותו של המזרחי בספריו של אלי עמיר, בלוג אדמה, 30 באפריל 2013 ניצה בן-דב, "שפה, מחסום ואהבה ביסמין של אלי עמיר", בתוך חיי מלחמה: על צבא, נקמה, שכול ותודעת המלחמה בפרוזה הישראלית (שוקן, 2016), עמ' 195–236 איתמר דרורי, ‏בבל כפנטזיה, כתסביך וכממשות : על מפריח היונים לאלי עמיר, מכאן י"ז, ספטמבר 2017, עמ' 201–224 ירון אביטוב, ‏מחלק העיתונים של ראש הממשלה - על הספר "נער האופניים", בעיתון מקור ראשון, 14 בפברואר 2019 עופרה עופר אורן, "נער האופניים": מה האור שהוא שופך על שנות הקמת המדינה, בבלוג "סופרת ספרים", 25 בפברואר 2019 גלעד מלצר, "נער האופניים" של אלי עמיר: ציונות ברוטב חמוץ מתוק, באתר הארץ, 25 באפריל 2019 נילי כהן, סוגיית השם ב"נער האופניים", באתר הארץ, 17 באוקטובר 2019 אלי עמיר, זיכרון מן הימים שהרומאן "יסמין" יצא לאור במצרים, באתר הארץ, 14 באפריל 2020 חגי קמרט, ריאיון עם הסופר אלי עמיר על ספרו: נער האופניים, בתוך: ד"ר לאה מזור, על מקרא הוראה וחינוך מכתביו אלי עמיר, פותחים ספר: מה שנשאר, באתר הארץ, 24 בנובמבר 2010 אלי עמיר, שנים טיאטאו את בעיית הפליטים היהודים, באתר ynet, 1 בדצמבר 2014 אלי עמיר, סיפור: מנוולת, כלבה, סנובית, הכושי עשה את שלו הכושי יכול ללכת, באתר הארץ, 19 ביוני 2020 ענת לב אדלר, "מדינת ישראל היא עלבון שקשה למוסלמים לשאת", באתר ynet, 28 בדצמבר 2023 דפנה לוי, "דרלינג, מעל לכל רציתי שתתאהבי בי. שכולם יתאהבו בי. ואיך זה יקרה? רק אם אני אעשה עוד ועוד ועוד, הבנת? וזה הצליח", באתר ישראל היום, 13 ביוני 2024 אלי עמיר, באתר library.osu.edu יובל פלוטקין, אלי עמיר זכה בפרס ברנר לספרות לשנת 2019, באתר ynet, 1 בספטמבר 2019